Temeljem članka 17. stavak 1. Zakona o sustavu civilne zaštite („Narodne novine“ br. 82/15, 118/18, 31/20 i 20/21), članka 18. Statuta Općine Babina Greda („Službeni vjesnik Vukovarsko-srijemske županije“ br. 11/09, 04/13, 03/14, 01/18, 13/18, 27/18 – pročišćeni tekst, 21A/19, 03/20 i 04/21), članka 45. Poslovnika o radu Općinskog vijeća („Službeni vjesnik Vukovarsko – srijemske županije“ br. 16/09, 01/18 i 04/21), a na prijedlog Općinskog načelnika Općine Babina Greda, Općinsko vijeće Općine Babina Greda na 07. sjednici održanoj dana 21. prosinca 2021.g., donosi

**ANALIZU STANJA**

**SUSTAVA CIVILNE ZAŠTITE NA PODRUČJU**

**OPĆINE BABINA GREDA U 2021. GODINI**

**STANJE SUSTAVA ZAŠTITE I SPAŠAVANJA**

 U Općini Babina Greda u 2021. godini realizirano je slijedeće:

* Donesene su Smjernice za organizaciju i razvoj sustava civilne zaštite na području Općine Babina Greda za period 2022. do 2025. godine,
* Izrađen Plan djelovanja na smanjenju šteta od prirodnih nepogoda Civilne zaštite na području Općine Babina Greda,
* Donesena je Odluka o imenovanju stožera Civilne zaštite Općine Babina Greda, (nova Odluka),
* Donesen je Godišnji plan razvoja sustava civilne zaštite na području Općine Babina Greda za 2021. godinu,
* Donesen je Plan osposobljavanja članova civilne zaštite za 2022.g.,
* Aktiviranje Stožera CZ i timova uslijed proglašenja pandemije koronavirusa, COVID-19),

**VATROGASTVO**

Vatrogasna postrojba dobrovoljnog vatrogasnog društva Babina Greda raspolaže s 4 vatrogasna vozila (2 navalna vozila, 1 vozilo za tehničke intervencije, 1 kombi vozilo za prijevoz ljudi), i 1 plovilo.

Općina Babina Greda je za 2021. godinu za rad Dobrovoljnog vatrogasnog društva Babina Greda doznačila sredstva za obavljanje redovne djelatnosti u iznosu od 207.414,84 kune.

Također se može istaknuti da je vatrogasna postrojba (dobrovoljna) efikasno obavila do sada sve zadaće, što je rezultiralo uspješnim stanjem protupožarne zaštite na području Općine Babina Greda.

**ZAKLJUČAK**

 Temeljem ove analize stanja sustava civilne zaštite na području Općine Babina Greda daje se zaključak:

1. Potrebno je daljnje razvijanje samog sustava civilne zaštite, kroz nabavku nove opreme i ostalog potrebitog u skladu sa mogućnostima,
2. Smjernicama za razvoj i organizaciju sustava civilne zaštite Općine Babina Greda u 2022, godini treba utvrditi posebne aktivnosti , pravce djelovanja i financijska sredstva sa ciljem što kvalitetnijeg razvoja istog, sa financijskim učincima za trogodišnje razdoblje.

Predsjednik Općinskog vijeća:

 \_\_\_\_\_\_\_\_\_\_\_\_\_\_

 Tomo Đaković

KLASA: 810-01/21-10/15

UR.BROJ: 2212/02-01/21-01-1
Babina Greda, 21. prosinca 2021. godine